text: Godt nyt til frivillige
  18 februar 2011 kl. 14.42
  Tønders frivillige får en million.
  Frivillige i Tønder har fået knapt en million kr.
  Pengene skal bruges på et frivillig-center.
  - Det er dejligt at kunne støtte de frivillige kræfter i Tønder. Centret kan bidrage til at skabe et godt samarbejde mellem de frivillige foreninger, kommunen og det lokale erhvervsliv. Og dermed bliver det et centralt mødested for det lokale foreningsliv, siger socialminister Benedikte Kiær.
  Socialministeriet støtter i alt fem nye frivilligcentre i Tønder, Fredensborg, Furesø, Gentofte og Høje-Taastrup kommuner med i alt 4,7 mio. kroner.
  